Gu Ĉeng

Gu Ĉeng (; n. la 24-a de septembro 1956, en Pekino  – m. la 8-a de oktobro 1993 en Auckland, Nov-Zelando) estis ĉina poeto, eseisto kaj novelisto.  

Li estis membro de la Nebulaj Poetoj (朦朧詩 / 朦胧诗, Ménglóng Shī, angle: Misty Poets  - " Obskura Poezio, Menglong Poezio, Hermetika Poezio"), ĉina grupo de modernismaj poetoj .

 Vivo 
La filo de la eminenta ĵurnalisto kaj redaktoro de la ĉina armea revuo Gu Gong. Kiam la knabo estis 12-jaraĝa, la familio estis ekzilita al la kamparo dum la Kultura Revolucio, kie ili bredis porkojn kiel parton de ilia "reedukado".

Fine de la 1970-aj jaroj, Gu verkis por la revuo "Today" (今天, Jīntiān ), el kiu originis la literatura movado "Ménglóng" ( ĉine: 朦朧 / 朦朧 – "nebula, transfigurita, konfuza").

En 1985 li fariĝis membro de la Verkista Unio de la Ĉina Popola Respubliko. Ekde 1987 li translokiĝis eksterlande.

Li fariĝis internacie konata per tradukoj kaj vojaĝis al Eŭropo kun sia edzino, la poetino Xie Ye. Ili ekloĝis en Auckland, Nov-Zelando, en 1987 , kie Gu instruis la ĉinan lingvon ĉe la Universitato de Auckland.

En oktobro 1993, dum li estis en Nov-Zelando, li atakis sian edzinon per hakilo, mortigis ŝin, kaj poste pendigis sin. Li mortis survoje al la hospitalo.  La rakonto pri la morto de la poeto estis vaste kovrita de la ĉinaj amaskomunikiloj. 

La vivo de Gu Ĉeng estis dramigita en la filmo de 1998 * La Poeto* ( ĉine :顧城別戀; pinjino : gùchéng bié liàn ), kiu fokusiĝis al lia ripetiĝanta depresio kaj la murdo de lia edzino. 

 "Generacio" 
La du-versa poemo titolita "Unu Generacio" ( "一代人" ) estas eble la plej fama verko de Gu Ĉeng.Miaj okuloj estas nigraj pro la malluma nokto,

sed per ili mi rigardas la lumon.

Originala teksto  (ĉina)

黑夜给了我黑色的眼睛

我却用它寻找光明

 Referencoj 

 Eksteraj ligiloj 

Kategorio:Ĉinaj poetoj
Kategorio:Sinmortigintoj